Moldoba

An Moldoba (sa Ingles: Moldova) sarong nasyon sa Europa, opisyalmente an Republika kan Moldoba (Romanyo: Republica Moldova), na dai nin baybayon nin kadagatan. Nahahanggan ini kan Romania sa sulnopan asin kan Ukranya sa norte, subangan asin sur. Siring man, an dai minimidbid na estado kan Transnistria, alagad bilang parte kan nasyon. namumugtak sa Dniester sa hanggan kaini sa Ukranya sa subangan. An kabisera asin pinakadakulang syudad kaini iyo an Chișinău. 

Haros mayoriya kan teritoryo kan Moldova parte kan Prinsipado nin Moldovia poon Ika-14 siglo sundo 1812 na sa taon na ini, ini ilinito sa Imperyo Ruso kan Imperyo Ottoman ta ini sarong sakop na estado kan nasabing Imperyo Ottoman na dara pa an pangaran na Bessarabia. Kan 1856, an parteng habagatan kan Bessarabia ibinalik sa Moldavia, asin pakalihis tolong taon nakipagsaro sa Wallachia sa pagtugdas kan inapod na Romania, alagad an pamoon nin Rusya napangyari naman sa bilog na rona kan 1878. Durante kan 1917 Rebolusyon Ruso, an Bessarabia madalian nagin talingkas asin autonomong estado sa laog kan Republika nin Rusya, na midbid sa apod na Republikang Demokratiko nin Moldavia. Kan Febrero 1918, an Republikang Demokratiko nin Moldavia nagdeklarang indepyendente asin nag'integrar sa Romania sa boto kan saiyang asambleya. An desisyon pigkwestyon kan Sobyet Rusya, na an huri kan taon 1924 nagtugdas sa laog kan Ukranyanong SSR, sarong Moldabyanong republikang autonomo (MASSR) sa sarong parte kan teritoryo sa bandang subangan kan Bessarabia kun saen an mayoriya mga Moldobano.

Mga nasyon sa Europa